Agridžento

Agridžento (ital.: Agrigento [aɡridʒˈʒɛnto], sijaline pagin: Girgenti [dʒɪɾˈdʒɛndɪ] / Giurgenti [dʒʊɾˈdʒɛndɪ], latin.: Agrigentum) om lidn da kund (kommun) Italijan suves. Mülüb Sicilii-agjaha, om Agridženton provincijan administrativižeks keskuseks da palaks. Istorii Eländpunktan aluz om pandud tulijoil Rodos-sarespäi Amuižen Grekanman lidnaks kuti Akragant vai Akragas (grek.: Ακράγας ή Ακράγαντας) vl 580 EME. Se oli amuižen mirun nellänz' lidn eläjiden mödhe, ristitišt oleli 200..800 tuhad edel 406. vot EME. Agridžento šingotase lähižel meriportal Porto-Empedokle-kundas, turizmal, om maižanduzrajonan keskuseks. Radoihe rikin i potašan löudmižsijid amussai 1970-nzihe vozihesai. Geografijan andmused Lidn sijadase Keskmeren randal, Sicilii-saren suvipäivlaskmaižel randištol, 230 m ü.m.t. keskmäižel korktusel. Klimat om subtropine. Heinkun i elokun lämuz om +26 C°, vilukun i uhokun +11 C°. Eläjad Vn 2011 Italijan rahvahanlugemižen mödhe lidnan eläjiden lugu oli 58 323 ristitud. Vspäi 1991 lidnan ristitišt om kaikiš suremb nügüd'aigan, vajehtase 55..60 tuhad eläjid röunoiš. Galerei Homaičendad Irdkosketused Agridžento-kundan oficialine sait (comune.agrigento.it). (ital.)